പാസ്പോര്ട്ട് ഹാജരാക്കണം, വെള്ളിയാഴ്ചകളില് എന്സിബി ഓഫീസിലെത്തണം ആര്യന് ഖാന് കര്ശന ജാമ്യവ്യവസ്ഥകള് തിരുവനന്തപുരം: മയക്കുമരുന്ന് കേസില് ജാമ്യം ലഭിച്ച ആര്യന്ഖാന് ഇന്ന് വൈകീട്ട് ജയില് മോചിതനായേക്കും. എല്ലാ വെള്ളിയാഴ്ചയും എന്സിബി ഓഫീസില് ഹാജരാകണമെന്നതടക്കമുള്ള 14 കര്ശന വ്യവസ്ഥകളിലാണ് ആര്യന് ബോബെ ഹൈക്കോടതി ജാമ്യം അനുവദിച്ചത്. പാസ്പോര്ട്ട് കോടതിയില് സമര്പ്പിക്കണമെന്നും മുന്കൂര് അനുമതിയില്ലാതെ രാജ്യം വിടാന് പാടില്ലെന്നും നിര്ദ്ദേശമുണ്ട്. കേസ് സംബന്ധിച്ച് മാധ്യമങ്ങളില് അനാവശ്യ പ്രസ്താവനകള് നടത്താന് പാടില്ല. മുംബൈ വിട്ട് പുറത്തു പോകേണ്ടി വന്നാല് അന്വേഷണ ഉദ്യോഗസ്ഥനെ വിവരമറിയിക്കണം. ഇതോടൊപ്പം ഒരു ലക്ഷം രൂപ കെട്ടി വയ്ക്കണമെന്നിങ്ങനെയാണ് ജാമ്യവ്യവസ്ഥകള്. ഏതെങ്കിലും വ്യവസ്ഥകള് ലംഘിക്കപ്പെട്ടാല് ജാമ്യം റദ്ദാക്കാന് എന്സിബിക്ക് കോടതിയെ സമീപിക്കാം. ഷാരുഖ് ഖാനെ ഭീഷണിപ്പെടുത്തിയെന്ന ആരോപണം സമീര് വാങ്കഡയെ ഇന്ന് വിജിലന്സ് ചോദ്യം ചെയ്യും നടപടിക്രമങ്ങള് വേഗത്തില് പൂര്ത്തിയാക്കിയാല് ഇന്ന് വൈകീട്ട് തന്നെ ആര്യന്റെ ജയില് വാസം അവസാനിക്കും. 22 ദിവസമായി ആര്യന് ആര്തര് റോഡ് ജയിലിലാണ്. ആര്യന് ഖാനൊപ്പം അറസ്റ്റിലായ അര്ബാസ് മാര്ച്ചന്്റിനും ധമേച്ചേയ്ക്കും കോടതി ജാമ്യം അനുവദിച്ചിട്ടുണ്ട്. അര്ബാസ് മര്ച്ചന്റിനെ അച്ഛന് അസ്ലം മര്ച്ചന്റ് ജയിലിലെത്തി കണ്ടു. ആര്യന് ഖാന് വേണ്ടി മുതിര്ന്ന അഭിഭാഷകനായ മുകുള് റോത്തഗിയാണ് ഹൈക്കോടതിയില് ഹാജരായത്. ആര്യനില് ലഹരി മരുന്ന് പിടിച്ചിട്ടില്ലെന്നും ലഹരിമരുന്ന് ഉപയോഗിച്ചതിന് വൈദ്യ പരിശോധനാ ഫലം പോലുമില്ലെന്നും റോത്തഗി വാദത്തിനിടെ ചൂണ്ടിക്കാട്ടിയിരുന്നു. Aryan Khan Gets Bail ആര്യന് ഖാന് ജാമ്യം അനുവദിച്ച് ബോംബെ ഹൈക്കോടതി 23കാരനായ ആര്യന് ഖാന് ഒക്ടോബര് മൂന്നിനാണ് ആഡംബര കപ്പലില് എന്സിബി നടത്തിയ റെയ്ഡില് കസ്റ്റഡിയിലായത്. മുംബൈ ആര്തര് റോഡിലെ ജയിലില് റിമാന്ഡിലായിരുന്ന ആര്യന് രണ്ട് തവണ കോടതി ജാമ്യം നിഷേധിച്ചിരുന്നു. ആര്യനില് നിന്നും മയക്കുമരുന്ന് കണ്ടെത്താന് എന്സിബിക്കായിട്ടില്ല എന്ന് ജാമ്യാപേക്ഷയില് അഭിഭാഷകര് ചൂണ്ടിക്കാട്ടിയിരുന്നു. എന്നാല് ആര്യന് ജാമ്യം നല്കുന്നതിനെ ശക്തമായി എതിര്ത്ത എന്സിബി ആര്യന് മയക്കുമരുന്ന് ഇടപാടുണ്ടായിരുന്നുവെന്നും വാട്സാപ്പ് ചാറ്റുകള് ഇതിന് തെളിവാണെന്നുമാണ് വാദിച്ചത്.